polyglot-tagger/wikipedia-language-snippets-filtered huggingface dataset:
ཧརྵ་ཡོན་ཏན་འོད་དང་འབྲེལ་བ་བྱུང་མིན་ཇི་ལྟར་ཡང་། ནང་བསྟན་ལ་སྲི་ཞུ་རྒྱ་ཆེར་ཞུས་ཚུལ་རྒྱ་གར་ཆོས་འབྱུང་ལས། སློབ་དཔོན་ཕྱོགས་གླང་སོགས་ཀྱི་དུས་ཀྱི་གཏམ། ཞེས་པའི་ལེའུར། སློབ་དཔོན་ཆེན་པོ་དབྱིག་གཉེན་གྱི་སྐུ་ཚེའི་སྨད་ཙམ་གྱི་དུས་ན། རྒྱལ་པོ་ཟབ་མོའི་ཕྱོགས་འདས་པའི་འོག་ཏུ་ནུབ་ཕྱོགས་མ་རུའི་ཡུལ་དུ་སྐྱེས་པ་རྒྱལ་བོ་ཤྲཱི་ཧརྴ་ཞེས་བྱ་བ་ལས་ཀྱི་སྟོབས་ཤིན་ཏུ་ཆེ་བ་བྱུང་སྟེ་ནུབ་ཕྱོགས་ཀྱི་རྒྱལ་ཁམས་ཐམས་ཅད་ལ་དབང་བསྒྱུར། ཕྱིས་སངས་རྒྱས་ཀྱི་བསྟན་པ་ལ་དད་པ་ཐོབ་སྟེ་སློབ་དཔོན་ཡོན་ཏན་འོད་བླ་མར་བཀུར་བ་ཞིག་བྱུང༌། ཞེས་དང་།
ཧརྵའི་དུས་སྐབས་སུ་རྒྱལ་ཁམས་དེར་ནང་པའི་ཆོས་ལུགས་ཀྱི་ཁྱབ་བརྡལ་དང་། རྒྱལ་པོ་རང་གི་ཆོས་ལུགས་དུས་སྟོན་གྱི་མཛད་སྒོ་ཇི་ལྟར་སྐྱོང་མིན་ཐད། ཐང་སན་བླ་མའི་ལམ་ཡིག་ལས།
གཱངྒའི་འགྲམ་ན་མཆོད་རྟེན་སྟོང་ཕྲག་དུ་མ་རེ་རེའི་དཔངས་སུ་ཁྲུ་བརྒྱ་ཕྲག་རེ་ལྷག་པ་བཞེངས་སོ། །རྒྱ་གར་ཕྱོགས་ལྔའི་ གཙུག་ལག་ཁང་ཡོད་དོ་ཅོག་ལ་ཞིག་གསོས་མཛད་ལམ་འཕྲང་སྲང་ལམ་ཐམས་ཅད་ཀྱི་འགག་ས་བསལ་ཡོན་པོ་བསྲང་རྡིབ་རལ་གསོལ། ལམ་ཐག་རིང་ཐུང་ཀུན་གྱི་མི་རྣམས་ངལ་གསོས་པའི་གནས་རྣམས་སུ་ ལྡིང་ཁང་ར་བ་དང་བཅས་པ་ལ་བཟའ་བ་དང་བཏུང་བ་དང་། མལ་ཆ་དང་གསོ་སྨན་གྱི་ལས་བྱེད་བཅས་ལོ་ལྔ་རེ་ནས་གསར་རྙིང་བརྗེས་པ། མཚོན་ཆའི་རིགས་མ་གཏོགས་མི་སྦྱིན་པ་མེད་དོ། །
ལོ་བཞིན་ཚོགས་ ཆེན་རེ་ཚོགས་ནས་དེའི་སྐབས་སུ་བཤགས་བསྔམ་སྔོན་དུ་འགྲོ་བའི་གསོ་སྦྱོང་དང་། ཆོས་འདོན་དང་བགྲོ་གླེང་དང་ཆོས་སྤྱོད་བཅུ་ལ་གང་ལ་གང་ནུས་རྣམས་སོ་སོར་བྱེད་དུ་འཇུག་པ་དང་། འཆད་ཉན་གྱི་མཁན་ ཆེས་ མཁས་པ་དང་དཀའ་ཐུབ་ཆེས་བཟོད་པ་རྣམས་སེང་ཁྲི་ལ་བཞུགས་སུ་བཅུགས་ཏེ་ཞལ་ཟས་དང་ཡོ་བྱད་རྣམས་ རང་ཉིད་ཀྱིས་ཕྱག་གིས་འབུལ་བ་སོགས་བཀུར་གཟོས་ཆེན་པོ་བྱེད་པ་དང་། གཞན་ཡང་རྒྱལ་ཕྲན་དང་བློན་ ཆེན་རྣམས་ཀྱང་བློ་དང་སྤྱོད་པ་རྣམས་རྒྱལ་པོ་དང་མཚུངས་སོ། །
ལག་པ་སྦྲེལ་ཞིང་མལ་གཅིག་པ་མཛད་ཅིང་དགེ་བའི་གྲོགས་སུ་འབོད་ཅིང་བཞུགས་ཁྲི་ཡང་ཐུན་མོང་དུ་མཛད་དོ། །
དེ་དག་ལས་གཞན་པ་མཇལ་བ་དང་གཏམ་ འདྲི་བ་སོགས་གཏན་ནས་མི་མཛད་ཅིང་། འཕྲད་དགོས་པ་བྱུང་ཚེ་ལོ་ཙཱ་བཅུག་ནས་གཏམ་འདྲི་བར་མཛད་དོ། །
དེ་ལྟར་མཐར་ཆགས་སུ་འཇག་ སྤྱིལ་ལ་གནས་པ་མང་ཞིང་། ཞལ་ཟས་ཕུལ་དུ་བྱུང་བ་བཤམས་ཏེ་ཐེག་པ་ཆེ་ཆུང་སྡོམ་པའི་དགེ་འདུན་ཅིག་ཁྲི་དང་བྲམ་ཟེ་རིག་བྱེད་པ་ལྔ་བརྒྱ་དང་ཐུན་མོང་དུ་སྤྱོད་དོ། །
ཉིན་བཞིན་དུས་གསུམ་དུ་དགོས་པའི་ཐུན་གཉིས་སུ་ཆོས་ སྤྱོད་ཁོ་ནས་འདའ་ཞིང་། ཐུན་གཅིག་ལ་རྒྱལ་སྲིད་ཀྱི་བྱ་བ་མཛད་པའོ། །ཞེས་དང་།
ནུབ་ཅིག་འཇག་སྤྱིལ་ལ་མེ་ཤོར་བ་ཚབ་ཆེ་བས་རྒྱལ་པོ་ཚུལ་ཉིས་མཆོག་གསུམ་ལ་གསོལ་བ་བཏབ་ཅིང་བདེན་སྟོབས་བརྗོད་པས་མེ་རང་ཞིར་སོང་ཞིང་། མཆོད་རྫས་འགའ་ཞིག་སོགས་ཀ་ཙའི་རིགས་མ་གཏོགས་ མི་ལ་གནོད་པ་ཅི་ཡང་མ་བྱུང་ངོ་། །
རྒྱལ་པོས་མི་གཞན་གྱིས་བསླུས་པས་ཁོ་རང་གིས་ཉེས་པ་མིན་གསུངས། དེའི་བགྲོས་ཀྱི་གཏེ་བོ་ཞིག་དང་བྲམ་ཟེ་ལྔ་བརྒྱ་རྒྱ་གར་གྱི་ཁོངས་སུ་མི་གཏོགས་པའི་ མཐའ་འཁོབ་ཏུ་སྤྱུགས་སོ། །དེ་ནས་རྒྱལ་པོ་རང་གནས་སུ་ལོག་གོ །ཞེས་འབྱུང་བ་ལྟར་རོ། །
སྐབས་དེར་ཁ་ཆེའི་ཆོས་ལུགས་གསར་དུ་མགོ་འཛུགས་མ་ཐག་ཡིན་པས་རྒྱ་ཆེ་མང་ཚོགས་ཀྱིས་དགའ་བསུ་མི་ཐོབ་པ་དང་། རྒྱལ་པོས་ཀྱང་དེ་ལ་དགའ་བསུ་ཞུས་མེད་པ་གསལ་བཤད་ཐུབ་ཀྱང་སྡང་ཟུགས་ཀྱིས་མི་བསད་མེ་རྒྱག་བྱས་པའི་ལོ་རྒྱུས་ནི་ལྷ་སྒྲུང་རང་ལས་མ་འདས་པས་ནམ་ཡང་གཞི་འཛིན་བྱེད་མི་འོས།
ཧརྵའི་དུས་སྐབས་སུ། ཁོང་གི་ཁྱབ་ཁོངས་སུ་གཏོགས་པའི་ཆ་ཤས་གྲོང་ཁྱེར་ཀན་ནྣོཇའི་ཉེ་འདབས་ཁོ་ནར་ཡང་སངས་རྒྱས་པའི་མཆོད་གཞིས་ཧ་ཅང་མང་བ་གསལ་ཏེ། སྐབས་དེ་རང་ལ་ས་གནས་དེ་དག་དུ་དངོས་སུ་སོང་ནས་བྲིས་པའི་ཐང་སན་བླ་མའི་ལམ་ཡིག་ལས།
གྲོང་ཁྱེར་ དེའི་ནུབ་བྱང་གི་མཚམས་སུ་རྒྱལ་པོ་ཨ་ཤོ་ཀས་བཞེངས་པའི་མཆོད་རྟེན་ཡོད་པ། དེ་ནི་སྔོན་སྟོན་པ་ཞག་བདུན་ལ་ ཞབས་འཆགས་མཛད་དེ་ཆོས་གསུངས་པའི་གནས་ཡིན་ནོ། །དེའི་ལོགས་ན་འདས་སངས་བཞི་འདས་པའི་རྗེས་སྣང་། སྟོན་པའི་ཕྱག་སེན་དབུ་སྒྲ་བཞུགས་པའི་མཆོད་རྟེན་ཀྱང་ཡོད་དོ། །
གཙུག་ལག་ཁང་དེ་ནས་བྱང་དུ་ལེ་བར་གཉིས་གསུམ་འདས་པའི་ས་གདྒཱའི་འགྲམ་དང་ཉེ་བར་མཆོད་རྟེན་དཔངས་སུ་ཁྲུ་ཉིས་བརྒྱ་ལྷག །སྔོན་ བདག་ཅག་གི་སྟོན་པས་ཉིན་ཞག་བདུན་དུ་ཆོས་གསུངས་པ་ན་འདྲེ་ལྔ་བརྒྱ་ལྷགས་ཏེ་ཆོས་ཐོས་པས་འདྲེ་ལུས་སྤངས་ཏེ་ལྷར་སྐྱེས་པའི་ལོ་རྒྱུས་ཅན་རྒྱལ་པོ་ཨ་ཤོ་ཀས་བཞེངས་པ་ཞིག་དང་། དེའི་ལོགས་ན་འདས་ སངས་རྣམ་བཞིའི་བཞུགས་ཁྲི་དང་རྗེས་བཀོད་ཅི་རིགས་པ་དང་བཅས་པ་སྣང་ངོ་། །ཡང་དེའི་ལོགས་ན་སྟོན་པའི་སྐྲ་སེན་བཞུགས་པའི་མཆོད་རྟེན་ཡོད་དོ། །ཞེས་གསུངས་པ་ལས་གསལ་བར་ཤེས་ནུས་པ་ཞིག་ཡིན།
ཕྱི་རྒྱལ་གྱི་མཁས་པ་ཁག་དང་རྒྱ་གར་གྱི་མཁས་པ་ཁག་གི་རྒྱ་གར་གྱི་གཏམ་རྒྱུད་ཐོག་འཛིན་པའི་འདོད་པ་ཡོངས་སུ་ཐ་དད་ཡིན། དེ་ཡང་རིམ་པ་གཤམ་ལ་བཤད་རྒྱུ་ཡིན།
སྤྱི་ལོ་༡༨༩༥ལོར་ལོ་ཌ་ཝི་ག་མཆོག་ནས་རྒྱ་གར་གྱི་གཏམ་རྒྱུད་ཆེན་པོའི་ཐོག་ཏུ་བརྩམས་ཆོས་ཤིན་ཏུ་རྒྱས་པ་ཞིག་བྲིས། དེའི་ནང་དུ་ཁོང་གིས་སྐྱ་སེང་གི་བུ་ལྔ་པོ་ནི་དབྱར་ཀ ཆར་དུས། སོས་ཀ དགུན་ཁ སྟོན་བཅས་དུས་ལྔ་པོའི་འདྲ་སྐུར་བཞེངས་པ་ཞིག་ཡིན་ཟེར། དཔེར་ན་ཐུབ་དཀའ་ནི་དགུན་དུས། དྲཽ་པ་དཱི་ནི་ས་གཞི། གཡུལ་ལ་སོགས་པ་དུས་ཀྱི་འགྱུར་ཁུག་དག་ཡིན། ཤོ་མོ་ལ་སོགས་པའི་རོལ་རྩེད་ཀྱི་ས་སྒང་དགུན་དུས་སྐྲུན་བྱེད་ཀྱི་ཁྱིམ་ཉེར་གཞིའི་གནས་སྟངས་དང་། རོལ་རྩེད་ལས་རྒྱལ་པ་ཉིད་ས་གཞིའི་ཆེན་པོ་འདིའི་དགུན་དུས་ཀྱི་བྱུང་བ་ལ་སོགས་པ་ཡིན།
སློབ་དཔོན་ཛཱ་ཀོ་ཝི་ནེ་མཆོག་གིས་ནང་གྱི་འཕེལ་རིམ་སྐོར་ལ་བྲིས་པ་དེར་རྒྱ་གར་གྱི་གཏམ་རྒྱུད་ཆེན་པོ་འདི་ཇི་ཙམ་སྔ་ཡང་སྤྱི་ལོའི་སྔོན་གྱི་དུས་རབས་གཉིས་པའམ་གསུམ་བར་སྔ་བ་བཤད་དཀའ། གང་ལ་ཞེ་ན་རྒྱ་གར་གྱི་གཏམ་ཆེན་པོའི་ནང་དུ་ཤཱཀྱའི་རིགས་དང་ཀླ་གློའི་རིགས་ཀྱི་སྐབས་སུ་པཱཾ་ཛ་བ་ཡི་རིགས་སྐོར་བཤད་མེད་ལ་པཱཾ་ཛ་བ་ནང་ནང་པ་དང་སྟག་གཟིགས་ཀྱི་གནོན་ཤུགས་སྐོར་རྩ་བ་ཉིད་ནས་བཤད་མེད་པའི་ཕྱིར་ཟེར།
དེར་བརྟེན་སྔོན་མ་ཉིད་ནས་རྒྱ་གར་གྱི་གཏམ་རྒྱུད་ཆེན་པོའི་ནང་གི་ལེའུ་འདི་སྔོན་དང་གང་འདི་མཐའ་མ་རེད་ཅེས་གཏན་གཏན་ཞིག་བཤད་དཀའ། ि् ཐོག་མའི་ལེའུ་ཡི་སྡེ་ཚན་དང་པོའི་ནང་དུ།
ཤློ་ཀ་སྟོང་ཕྲག་མང་བའི་རྒྱ་གར་གཏམ་རྒྱུད་ཆེན་པོ་མི་ཚེ་དང་བསོད་ནམས་ཅན་རྣམས་ཀྱི་ཆེད་དུ་བརྩམས་པ་ཞིག་ཡིན། འོན་ཀྱང་ཐོག་མར་དྲང་སྲོང་རྒྱས་པས་ཤློ་ཀ་ཉི་སྟོང་བཞི་བརྒྱ་རྒྱ་གར་གྱི་གཏམ་རྒྱུད་ཞིག་མཛད། བྲམ་ཟེ་ཅག་གིས་ཨུ་པཱ་ཁྱཱ་ན་ཡི་སྡེ་མ་གཏོགས་གཞན་གཏམ་རྒྱུད་ཆེན་པོ་ནི་འདི་འདྲ་རང་ཡིན་ཞེས་ཟེར། མཐའ་མ་དེར་ཤློ་ཀ་བརྒྱ་དང་ལྔ་བཅུ་ནང་དུ་དོན་ཐ་དག་བསྡུས་ནས་བཤད་པ་ཞིག་ཡོད།
རྒྱ་གར་གྱི་གཏམ་རྒྱུད་ཆེན་པོ་བསྡུས་པ་ཞེས་ཤློ་ཀ་ཉི་ཤུ་རྩ་བཞིའི་བདག་ཉིད་ཅན་ཞིག་ཡོད། བསྡུས་པ་དེ་ཉིད་རྒྱ་གར་གྱི་གཏམ་རྒྱུད་ཆེན་པོའི་ཐོག་མའི་ལེའུ་ཞེས་མི་རྣམས་ཀྱི་འདོད་པ་དེ་ཡིན། འདི་ནི་གཞུང་རྙིང་པ་ཞིག་དང་རྟའི་གནས་དང་གྲངས་ཅན་འཛིན་པའི་མདོའི་ནང་དུ་རྒྱ་གར་གྱི་གཏམ་རྒྱུད་ཞེས་ལུང་འདྲེན་བྱས་ཡོད།
དེ་ལྟར་བྲམ་ཟེའི་ཚངས་སྐུད་འཛིན་པ འི་དུས་སུ་སུ་མ་ནྟ། ཛཻ་མི་ནཱི། བཻ་ཤ་མྤཱ་ཡ་ན། པཻ་ལ། སཱུ་ཏྲ་བྷཱ་ཥྱ་དང་། བྷཱ་ར་ཏ་ལ་སོགས་པའི་སློབ་དཔོན་དང་དེ་དེ་བཞིན་གྱི་སློབ་དཔོན་གཞན་དང་གཞན་ཅག་ཀྱང་ཚིམ་པར་བྱུང་ངོ་༎
རྟའི་གནས་ཀྱིས་ཀྱང་དད་པ་ལ་སོགས་པའི་ཕའི་མཆོད་ཀྱི་ནང་ལ་ཡང་བྱུང་བ་དང་སྔོན་བྱུང་དག་སྐྱོར་འདོན་བྱེད་སྲོག་གཞན་ཞིག་བཟོས་ཡོད།
བྲམ་ཟེ་མང་པོ་ཞིག་གིས་དྲང་སྲོང་རྒྱས་པའི་མཛད་པའི་རྒྱ་གར་གྱི་གཏམ་རྒྱུད་བསྡུས་པ་དེ་རྟའི་གནས་དང་འཛིན་པའི་མདོའི་ནང་དུ་ལོ་རྒྱུས་ཁུངས་སུ་བཞག་ཡོད་པ་དང་། དེ་ཡང་རྒྱ་གར་གྱི་གཏམ་རྒྱུད་དེ་རང་ནང་དུ།
ལོ་རྒྱུས་དང་སྔོན་བྱུང་གཞུང་ཁག་ལུང་དུ་འདྲེན་ནས་འགྲེལ་བ་དང་བཅས་བཤད་ཡོད། གཞུང་འདིའི་དམིགས་ཡུལ་ཡང་དེ་རང་ཡིན། ད་ཆའི་རྒྱ་གར་གྱི་གཏམ་རྒྱུད་ཆེན་པོ་འདི་རྒྱུད་ནས་ང་ཚོས་ལོ་རྒྱུས་རང་བཞིན་ཅན་གྱི་རྒྱ་གར་གྱི་གཏམ་རྒྱུད་ཞེས་པའི་སྙན་ངག་འདི་ངག་ནས་ངག་རྒྱུད་ནས་བྱུང་བ་ཡིན་པ་ར་འཕྲོད་ཐུབ། ཡོངས་གྲགས་སུ་རྒྱ་གར་གྱི་གཏམ་རྒྱུད་ནང་དུ།
ཕལ་ཆེར་རྒྱ་གར་གྱི་གཏམ་རྒྱུད་ཕར་མ་དེ་དག་ཨུ་གྲ་ཤྲ་བ་ན་ ནས་བསྟོད་པའི་ཚུལ་དུ་བསྣན་པར་ཡིན་ཟེར། ཨུ་གྲ་ཤྲ་བ་ན་ཡི་སྐབས་སུ་གཏམ་རྒྱུད་དང་དེ་འབྲེལ་བའི་སྙན་ངག་གྲགས་ཆེན་པོ་ཡོད་པ་ཚང་མ་རྒྱ་གར་གྱི་གཏམ་རྒྱུད་དང་སྙན་ངག་གི་བསྡུས་པ་ཞེས་བྱ་བ་དེའི་ནང་དུ་བསྣན་ཡོད་པ་ཡིན།
དེ་ལྟར་རྩོམ་རིག་གི་ཚོམ་བུ་ཆེན་པོ་འདི་སྔར་ལས་རྒྱ་ཆེ་རུ་ཕྱིན་པ་དང་མཆོད་སྦྱིན་གྱི་དྲང་སྲོང་རྣམས་ལ་རྒྱ་གར་གྱི་གཏམ་རྒྱུད་ཆེན་པོར་གྲགས་སོ༎ དེ་བས་ཨུ་གྲ་ཤྲ་བ་ཡིས་རྒྱ་གར་གྱི་གཏམ་རྒྱུད་ཆེན་པོ་དེ་དྲང་སྲོང་གི་ཚོགས་ན་སྐད་གྲགས་ཆེན་པོ་ཆགས། དེ་ལ་དྲང་སྲོང་རྣམས་ཀྱིས་རིག་བྱེད་ལྔ་པ་ཞེས་མིང་དུ་བཏགས། ཕྱིས་སུ་མི་རྣམས་ཀྱིས་རང་གིས་གང་ཤེས་པ་དང་སྣང་བར་གང་འདོད་པ་དེ་རྒྱ་གར་གྱི་གཏམ་རྒྱུད་ནང་བསྣན་པ་ཡིན། གདོད་མའི་ལེའུ་ཡི་དུམ་མཚམས་གཉིས་པའི་སྐབས་སུ་རྒྱ་གར་གྱི་གཏམ་རྒྱུད་ཆེན་པོ་འདི་ཆོས་ནོར་གདོད་པ་ལ་སོགས་པའི་གཞུང་ཡིན་པ་གསལ་པོ་བཤད་ཡོད།
ངོ་མཚར་ཆེ་བ་དེ་ལ་འགྲེལ་གཞུང་དང་། ལོ་རྒྱུས། སྔོན་གྱི་རབས་བྱེད་བཅས་ཚང་མ་དེའི་ནང་དུ་བསྡུས་ཡོད་ལ་སྙན་ངག་གི་སྙིང་པོ་ཆགས་ཡོད། སྙན་ངག་འདི་ལས་ལྷག་པ་གཅིག་མེད།
སྔོན་གྱི་སྙན་ངག་པ་དེ་དག་གིས་རང་ཉིད་ཀྱིས་སྣང་བར་སོང་བའི་སྙན་ངག་གང་མཐོང་ཚད་སྙིང་པོར་བསྡུས་ནས་རྒྱ་གར་གྱི་གཏམ་རྒྱུད་ཆེན་པོའི་ནང་བསྣན་གྱི་ཡོད་པ་གཤམ་གྱི་ངོ་སྤྲོད་དེ་དག་ཁྱོད་རྣམས་ཀྱིས་མཁྱེན་ངེས་རེད། མཐའ་ན་སྙན་ངག་མཁན་མང་པོ་ཞིག་གིས་རང་ཉིད་ཀྱི་བརྩམས་པའི་སྙན་ངག་ཁག་ལ་དྲང་སྲོང་རྒྱས་པའི་མིང་གིས་བསྙད་བསྟན་པ་མང་པོ་ཡོད།
སྲིད་སྒྲུབ་མདའ་ཡིས་ཡིན་ཅེས་རྒྱས་པ་སྨྲ་ཡང་ཧ་ཅང་ཐལ་བའི་གཏམ་དུ་དེ་མ་གྱུར༎
སྨོད་པར་བྱེད་ལ་ཁ་ནི་གདངས་བ་ཀཱ་ཡེ་ཡོངས་གྲགས་ཞེས་བྱ་ཁྱོད་ལ་ཕྱག་འཚལ་ལོ༎
ཤར་ཕྱོགས་ཀྱི་རྩོམ་རིག་ལ་ཨ་ཧྥེ་རི་ཁ་དང་ཨེ་ཤ་ཡ་གླིང་གི་རྩོམ་རིག་ཀྱང་ཟེར་ཞིང་། ཨེ་ཤ་ཡ་གླིང་དང་། ཨ་ཧྥེ་རི་ཁ་གླིང་གི་རྒྱལ་ཁབ་ཁག་གི་རྩོམ་རིག་ཚུད་ཡོད། དེའི་ལོ་རྒྱུས་རིང་བ་དང་། གྲུབ་འབྲས་ཆེ་བ། རྣམ་པ་མང་བའི་སྒྱུ་རྩལ་གྱི་ཉམས་འགྱུར་དང་གསར་རྩོམ་བྱ་ཐབས་བཅས་ཀྱི་འཛམ་གླིང་རྩོམ་རིག་གི་གལ་ཆེའི་གྲུབ་ཆ་ཞིག་ཏུ་གྱུར་བ་རེད།
ལེའུ་འདི་ཤེས་བྱའི་སྙིང་པོས་བྱུར་ལ་གདམས་ངག་སྐས་ཀྱི་བམ་རིམ་ལྟར་ཏུ་མཐོན་པའི་སྤོ་ན་བརྩེགས་པའི་ལེའུ་ཞིག་ཡིན། དེ་ལྟར་གཡུལ་ངོར་བརྟེན་པ་རང་ཉིད་ཀྱི་ཡབ་དང་མིང་སྲིང་སྤུན་ཉེ་ལ་སོགས་པ་གཡུལ་གྱིས་རྐྱེན་བྱས་ན་ལྔ་པའི་ལམ་དུ་ལ་གཤེགས་པར་གཟིགས་ནས་དེ་དག་ཆགས་པའི་འཛིན་པ་གྲོལ་བའི་སྣང་བ་སྐྱེས། དེ་ལ་འཇིགས་སྡེས་གཡུལ་ངོར་བརྟན་པ་ལ་ཆོས་ཀྱི་གདམས་པ་བསྟན་པ་ལ་སོགས་པའི་ལེགས་བཤད་ཕུལ་དུ་བྱུང་མང་པོ་བསྟན་ཡོད། ལེའུ་འདིའི་ནང་དུ་གཤམ་གསལ་གྱི་དོན་ཚན་ཁག་བསྟན་ཡོད།
མཚན།ཧརྵཝརྡྷན་སྟེ།དགའ་བ་འཕེལ།དགའ་བའི་དཔལ།ཤྲཱི་ལ་སཱུརྱ།ཚུལ་ཁྲིམས་ཉི་མ།
སྤུན་མཆེད།གཅེན་པོརཱདྲཝརྡྷན་སྟེ་རྒྱལ་སྲིད་འཕེལ་དང་།གཅུང་མོ་སྲས་མོ་རཱཇཤྲཱི་སྟེ་རྒྱལ་སྲིད་དཔལ་མོ།
མཛད་རྗེས།རྒྱ་གར་བྱང་ཕྱོགས་ཁུལ་གྱི་རྒྱལ་ཕྲན་ཕལ་ཆེ་བ་གཅིག་གྱུར་གྱི་རྒྱལ་ཁབ་གསར་འཛུགས་བྱས་པ།ན་ལན་དྲ་དགོན་པ་ཆེས་མཐོའི་གཙུག་ལག་སློབ་གཉེར་ཁང་དུ་བསྒྱུར་ཏེ།ཆོས་དང་རིག་གཞུང་མཁས་པ་མང་པོ་གསོ་བསྐྱངས་བྱས་པ།སངས་རྒྱས་ཆོས་ལུགས་དར་སྤེལ་ཧ་ཅང་ཆེན་མོ་བཏང་པ།རྒྱ་དཀར་ནག་དབར་རྒྱལ་ཁབ་གཞུང་འབྲེལ་གྱི་ཐོག་ན་བཟང་ཕྱོགས་ཀྱི་གསར་འཛུགས་བྱས་པ་བཅས་ཡིན།
སྤྱི་ལོ་ 620 ལོ་ནས་དཔལ་ལྡན་དགའ་བ་ལྷས་རྒྱ་གར་ལྷོ་ཕྱོགས་ཌཀྐན་ཡུལ་དུ་འཇུག་གིས་རི་བོ་འབིགས་བྱེད་བར་དུ་རྒྱ་སྐྱེད་བྱས།ད་དུང་མུ་མཐུད་མངའ་རིས་རྒྱ་སྐྱེད་ཀྱི་དཔུང་འཇུག་བྱས་ཀྱང་ཏཱཔྟི་གཙང་པོའི་འགྲམ་དུ་ལྷོ་ཕྱོགས་ཀྱི་རྒྱལ་པོ་ཅྰལུཀྱའི་རྒྱུད་པ་པུལཀེཤིིན་གཉིས་པས་འགོག་རྒོལ་ཤུགས་ཆེར་བྱས་པས་ཕམ་ཉེས་ཚབས་ཆེར་ཐེབས་ཏེ་དམག་མཚམས་བཞག་དགོས་བྱུང་།དེ་སྔོན་རྒྱ་གར་ཡོངས་རྫོགས་དབང་བསྒྱུར་གནང་རྒྱུའི་རེ་བ་དང་འཆར་གཞི་ཡང་དེ་ནས་མཚམས་འཇོགས་བྱས་ཏེ་རྒྱལ་ཁམས་ཞི་བདེས་ཡོངས་སུ་སྐྱོང་རྒྱུའི་མགོ་བཙུགས།
དགའ་བ་འཕེལ་གྱི་ཚེ་མཇུག་ཙམ་ན་ཁོང་གི་མངའ་རིས་ཤར་ཕྱོགས་ཀྱི་ས་མཚམས་ཨསམ་ །ཤར་ལྷོར་ཨུརྰིསྰ་ ནས་གཾཇྰམ་བར།ལྷོ་ཕྱོགས་སུ་ཏཱཔྟཱ་གཙང་པོ་བཊལ་བར།ནུབ་ཕྱོགས་ཀྱི་ས་མཚམས་གུཇརཱཏ།ལོ་རྒྱུས་སྨྲ་བ་ཝི་ཀེ་སིམིཐ་ (.
ཡིས་གསུངས་པ་ལྟར་ན་ནུབ་ཕྱོགས་མྰལཝཱ་བར་དུ་རྒྱ་བསྐྱེད་གནང་ཡོད་ཟེར། ནུབ་བྱང་ཕྱོགས་ཀྱི་ས་མཚམས་ཤར་པཾཇྰབ་ཀྱི་ཇོལེནདར་དང་།བྱང་ཕྱོགས་སུ་བལ་ཡུལ་བར་དུ་དབང་བསྒྱུར་བྱས།ད་དུང་ཀཱ་ཋིཡྰཝཱར་ལྟ་བུ་རྣམས་དགའ་བ་འཕེལ་གོང་མའི་མངའ་རིས་སུ་མ་གཏོགས་ཀྱང་ཁོང་གི་མངའ་ཐང་གི་དབང་བསྒྱུར་འོག་ཏུ་ཚུད་པར་བཤད།
དེ་ལྟར་མངའ་རིས་རྒྱ་སྐྱེད་རྒྱ་ཆེར་མཛད་དེ་རྒྱ་གར་བྱང་ཤོག་ཡོངས་སུ་དབང་སྒྱུར་གནང་རྗེས།སྤྱི་ལོ 637 ཡན་མན་ལ་རང་གི་མེས་པོའི་རྒྱལ་ས་ཐྰནེཤྭར་ ནས་ཀནནྣོོཇ་ ལ་སྤོས།གྲོང་ཁྱེར་དེ་ཉིད་རྒྱལ་ས་གཏེ་བ་བྱས།སྤྱི་ལོ ལ་རྒྱ་ཡི་སློབ་དཔོན་ཆེན་པོ་ཐང་སན་ཙང་ དང་མཇལ་འཕྲོད་བྱུང་།དེའི་རྒྱུད་ནས་རྒྱ་ནག་ཐང་རྒྱལ་ཁབ་ཀྱི་སྟོབས་ཤུགས་ལ་ཧ་ལས་ནས་གོང་མ་ཐང་ཐེ་ཙུང་དང་བཟང་ཕྱོགས་ཀྱི་འབྲེལ་བ་དམ་ཟབ་བྱུང་།རྒྱ་དཀར་ནག་གཉིས་བར་སྐྱེས་དང་ཕོ་ཉ་ཡང་་གཏོང་རེས་བྱས།འདི་ནི་རྒྱ་དཀར་ནག་གཉིས་རྒྱལ་ཁབ་གཞུང་འབྲེལ་བྱུང་བའི་ལོ་རྒྱུས་ཀྱི་དབུ་ཁྱུད་དང་པོ་དེ་ཡིན།
དགའ་བ་འཕེལ་གྱིས་ཟློས་གར་གྱི་བསྟན་བཅོས་གསུམ་མཛད་ཡོད་པ་ནི་རིན་ཆེན་ཕྲེང་བ་དང་།མཐོང་ན་དགའ་བའམ་ལྟ་ན་སྡུག་དང་།ཀླུ་ཀུན་ཏུ་དགའ་བ་གསུམ་ཡིན།ད་དུང་ཁོང་གིས་བྱང་ཆུབ་སེམས་དཔའ་སྤྲིན་ལ་བཞོན་གྱི་རྟོགས་བརྗོད་ཚིག་ལྷུག་མ་ཞིག་ཀྱང་བརྩམས་ཡོད།
དགའ་བ་འཕེལ་ལ་བསྟོད་པ་དེ་ལྟར་མཛད་པ་དེ་ཡང་རང་བཞིན་ཡིན། དགའ་བ་འཕེལ་གྱི་སྤྱོད་པ་ཞེས་བྱ་བའི་གཞུང་དེའི་ཐོག་མ་ཉིད་ནས་ཁོང་གི་སྤྱོད་པའི་ངོ་སྤྲོད་ཇི་ལྟར་གནང་བ་དེ་ནས་མཚོན་ཐུབ། སློབ་དཔོན་བཱ་ཎས་དགའ་བ་འཕེལ་གྱི་ངོ་སྤྲོད་གནང་སྟངས་ཀྱི་སྒྲོམ་གཞི་དེ་རྒྱུད་ནས་དགའ་བ་འཕེལ་གྱི་རང་བཞིན་ཡོད་དོ་ཅོག་ཀློག་པ་པོ་རྣམས་ཀྱི་སྤྱན་སྔར་པ་ཊའི་རི་མོ་ལྟར་གསལ་པོ་ཆགས་ཡོད།
རྒྱལ་སྲས་སྤྲིན་གྱི་བཞོན་པས་རང་ཉིད་ཀྱི་གྲོགས་ལ་ཀྱེ་གདང་མཚན་མོ་ཁོ་བོར་རྨི་ལམ་ཞིག་རྨིས། རྨི་ལམ་ནང་དུ་རང་ཉིད་ཀྱི་སེམས་སོང་བའི་གཞོན་ནུ་མ་དེ་ཙནྡ་ན་དང་འཁྲི་ཤིང་གིས་སྐོར་བའི་སྐྱེད་ཚལ་འདིའི་ནང་ནོར་བུ་རིན་པོ་ཆེ་ཟླ་བའི་ཆུ་ཤེལ་ལས་སྒྲུབ་པའི་རྡོ་ཡི་སྟེག་ན་འདུག དེའི་སྐབས་སུ་གཞོན་ནུ་མ་དེས་ཁྲོ་བའི་རྣམ་འགྱུར་གྱིས་ཁོ་བོར་འཁང་ར་བྱེད་བཞིན་པ་རྨིས་སོ༎ དེར་བརྟེན་ད་ལན་རང་ཉིད་ཀྱི་སེམས་མི་བདེ་བས་འདི་གར་ཁོ་མོ་དྲན་བཞིན་སེམས་གཡེང་བའི་སླད་དུ་འོངས་བ་ལགས་སོ་ཟེར།
མ་ལ་ཡ་བ་ཏི་ཡིས་ལྗང་པའི་གསེབ་ནས་སྔར་གྱི་གཏམ་རྣམས་ཐོས་ནས་ཡིད་ཤིན་ཏུ་སྡུག་བསྔལ་བར་གྱུར་ཏེ་མྱ་ངན་མེད་ཀྱི་ཡལ་གའི་ཐོག་ཏུ་ལྕེབས་པར་བརྩམས་པ་དང་གྲོགས་མོས་སྐད་ཤུགས་ཆེན་པོས་སྨྲེ་ངག་འདོན་ནོ༎ སྨྲེ་ངག་ཐོས་པ་དང་རྒྱལ་སྲས་དེ་གར་གཤེགས་ནས་མ་ལ་ཡ་བ་ཏི་ཡི་འཁྲིག་མ་ལས་བཟུང་བཞིན་ཟླ་བའི་ཆུ་ཤེལ་ལས་སྒྲུབ་པའི་རྡོའི་ཐོག་གི་འདྲ་གཟུགས་དེ་ཁོ་མོར་བསྟན་པས་ཁོ་མོའི་སེམས་ཞི་བར་གྱུར་ཏོ༎
དེ་ལྟ་བུ་གཅིག་ཕན་ཚུན་གྱི་མཛའ་བའི་རྣམ་འགྱུར་སྟོན་བཞིན་དྲི་ཟའི་གཉེན་སྟོན་བསྒྲུབས་སོ༎ དེ་ལྟར་གྲོགས་མོ་ཡང་དེ་གར་བྱུང་བཞིན་རྒྱལ་སྲས་སྤྲིན་གྱི་བཞོན་པའི་ཡབ་ཡུམ་གྱི་གཉེན་སྒྲིག་གི་འདོད་པ་སྟོན་བཞིན་དུས་དེ་རང་ཉིད་ལ་གཉེན་སྒྲིག་དགོས་པའི་འཕྲིན་ཕུལ་ལོ༎ དེ་ནས་རྒྱལ་སྲས་སྤྲིན་གྱི་བཞོན་པ་དང་མ་ལ་ཡ་བ་ཏི། བི་དཱུ་ཥ་ཀ་བཅས་ཁྲུས་ལ་སོགས་པའི་བྱ་བར་བཞུགས་སོ༎
དེ་ལྟར་ཆར་འབེབས་རྫ་རྔ་བརྡུང་བཞིན་པ་དེ་ལ་ནམ་མཁའ་ལྡིང་གིས་རང་ཉིད་ཀྱི་ཤུགས་ཀྱིས་ཤིང་རྣམས་གཡོ་བ་ལས་དེ་ལྟར་བྱུང་བའོ་སྙམ་མོ༎ མེ་ཏོག་འཐོར་བཞིན་སྤྲིན་གྱི་ཚོགས་དག་བསྐྱོད་པ་མཐོང་བར་ཡིད་ཤིན་ཏུ་དགའ་བར་གྱུར་ཏོ༎
རྒྱལ་པོ་སྣ་ཚོགས་ཀྱི་དབྱིག་གིས་ཡབ་སྤྲིན་གྱི་ཏོག་ལ་རྒྱལ་སྲས་སྤྲིན་གྱི་བཞོན་པ་རྒྱ་མཚོའི་འཇུག་ངོགས་ནས་ཕྱིར་མ་བྱུང་བར་ཅི་སྟེ་ཁྱོད་ཀྱི་གམ་ན་ཡོད་དམ་ཞེས་འཕྲིན་བརྫངས་སོ༎ དེ་ལྟར་ཕོ་ཉས་རྒྱལ་པོ་སྣ་ཚོགས་ཀྱི་དབྱིག་གི་འཕྲིན་དེ་ཡབ་སྤྲིན་གྱི་ཏོག་ལ་ཞུ་བཞིན་པའི་སྐབས་དེའི་ཚེ་ནམ་མཁའ་ནས་རྒྱལ་སྲས་སྤྲིན་གྱི་བཞོན་པའི་ཁྲག་གིས་ཚོད་པའི་དབུའི་གཙུག་དེ་ཡབ་སྤྲིན་གྱི་ཏོག་གི་མདུན་ན་ལྷུངས་སོ༎ དེ་ལྟར་ཁྲག་གིས་ཚོད་པའི་དབུའི་གཙུག་དེ་མཐོང་ནས་ཡབ་སྤྲིན་གྱི་ཏོག་དང་ཡུམ་རྣམས་ཀྱི་ཡིད་ཤིན་ཏུ་བསྡུ་ངལ་བར་གྱུར་ཏོ༎
ནམ་སང་གི་ཉིན་མོ་སློབ་དཔོན་རང་ཉིད་ཀྱི་བྲམ་ཟེའི་ཆོ་གའི་བྱ་བ་འཕྲོར་མི་ལུས་པར་ཡོངས་སུ་རྫོགས་པར་གྲུབ་ནས། གྲོང་པའི་སྙིང་ཉེ་དང་རྒན་རྒོན་སྤུན་གྲོགས་ཡོད་དོ་ཅོག་སྨོན་ལམ་སོགས་འཁུར་བཞིན་ཕོ་བྲང་གི་ཕྱོགས་སུ་འཆད།
སྐབས་དེའི་རྐོས་རིས་དང་ཊམ་ཀའི་རི་མོ་ཁག་སོགས་ནི།མཁས་པ་ཆེན་པོ་ཨཅཱརྱ་ཐུབ་བསྟན་མཆོག་སྒྲུབ་ཀྱི་འཕགས་ཡུལ་ལོ་རྒྱས་ལས།ཧརྵའི་སྲིད་དབང་སྐབས་ཀྱིས་བརྐོས་བྲིས་འགའ་ཤས་ཀྱང་ཡོད་པ་ནི། མདྷུཝན་གྱི་བྱང་བུའི་བརྐོས་བྲིས་དང་། སོནཔཏ་ ཡི་བརྐོས་བྲིས་དང་། བནསཁརཱ་བྱང་བུའི་བརྐོས་བྲིས་བཅས་ནི་གལ་ཆེ་ཤོས་ཡིན་ ཞིང་། ལྷོ་ཕྱོགས་ཀྱི་རྒྱལ་པོ་པུལཀེཤིན་གྱི་ཨཡིཧོལ་ བརྐོས་ཡིག་ལས་ཀྱང་ ཧརྵའི་སྲིད་ཀྱི་མཛད་རྗེས་སྐོར་གསལ་ཐུབ། ཧརྵའི་སྐབས་ཀྱི་དོང་ཙེ་ཁག་ཀྱང་རྒྱལ་རབས་དེའི་ཁུངས་གཏུགས་ས་བྱེད་ཆོག། ཅེས་གསུངས་པ་ལྟར་ཡིན།
ཀླུ་ཀུན་ཏུ་དགའ་བ་ལ་སོགས་པའི་ཟློས་གར་ཁག་གི་ནང་དུ་སྤྲིན་གྱི་བཞོན་པ་དཔའ་བ་དང་རྒྱ་ཆེ་བའི་ཉམས་ཀྱི་ཐོག་ནས་ངོ་སྤྲོད་ཇི་ལྟར་གནང་བ་ཡིན་ནམ་ཞེ་ན། དཔའ་བ་དང་རྒྱ་ཆེ་བའི་ཡོན་ཏན་བཤད་པའི་སྐབས་སུ་རྒྱ་ཆེ་བ་དེ་གལ་ཆེ། རྒྱ་ཆེ་བ་ཞེས་པ་འདི་ཕྱོགས་ཐམས་ཅད་ལས་ལྷག་པའི་ཆ་ཞིག་ལ་གོ་དགོས། དེ་ལྟ་བུའི་རྒྱ་ཆེ་བ་ཞེས་བྱ་བ་དེ་འདྲེན་པ་པོ་ཕྱོགས་ཀུན་ལས་རྣམ་པར་རྒྱལ་བ་ཞིག་དགོས། འོན་ཀྱང་སྤྲིན་གྱི་བཞོན་པ་ནི་དེ་ལྟར་མིན། དཔེར་ན།
འདིས་སྤྲིན་གྱི་བཞོན་པ་མངོན་དུ་མཆོག་པ་གྲུབ་པ་ཡིན། དེ་ནི་བདེན་ཡང་། དོན་དངོས་སུ་སྲེད་པའི་ཆགས་པ་དང་འབྲལ་བ་གང་ཟག་དེ་རྒྱལ་བར་འདོད་པ་ཞེས་བྱ་བ་ཡིན། དཔེར་ན། བྱ་ལེན་མ་མངོན་པར་དགའ་བའི་ཟློས་གར་གྱི་ལེའུ་བཞི་པའི་སྐབས་སུ་བཟོད་དཀའི་སླད་དུ་འདི་ལྟར།
ཞེས་གསུངས་པ་དང་ཁོག་འདྲ་བར།མ་ལ་ཡ་ཅན་གྱི་འགྲེལ་བརྗོད་ཞི་བའི་ཉམས་ལྟར་དུ་གནང་བ་དེ་འོས་པ་ཞིག་མ་ཡིན། ཇི་ལྟར་འདྲེན་པ་པོ་ཉིད་ཞི་བ་མ་ཡིན་པ་དེ་གསལ་བར་བྱེད་དོ༎ དེ་ལས་ལྡོག་ནས་འདྲེན་པ་པོ་ཞི་བའི་ཉམས་ཉིད་ཀྱི་འགག་པར་བྱེད་པ་ཡིན། ཞི་བ་ཞེས་པའི་སྒྲ་འདི་ཀོ་ང་རྒྱལ་དང་འབྲལ་བའི་ཉམས་འཇམ་པ་ཞིག་ལ་གོ་བ་ཡིན། ཁོ་བོ་ཐོག་མ་ཉིད་ནས་ཆོས་ཕྱོགས་ཀྱི་བྱ་བ་དག་ལ་ཤིན་ཏུ་བཙུན་པ་ཞིག་ཡིན། འགྲེལ་བརྗོད་ཕྲན་བུ་ཞིག་གིས་ཞི་བ་ཉམས་མཚོན་ཐབས་འབྲལ་བ་ཡིན་ཟེར།
སངས་རྒྱས་ཀྱི་སྙིང་རྗེ་ནི་སྲེད་པའི་ཞེན་ཆགས་དང་འབྲལ་བ་ཡིན་མོད། འོན་ཀྱང་སྤྲིན་གྱི་བཞོན་པ་ནི་ཆགས་པས་མནར་བ་ཞིག་ཡིན་པས་ཁྱད་པར་ཆེ་བ་དང་། སྤྲིན་གྱི་བཞོན་པ་ནི་དཔའ་བ་རྒྱ་ཆེ་བའི་ཉམས་དང་ལྡན་པ་ཡིན་ནོ༎
རྒྱའི་ཡིག་ཚང་དུ་འཁོད་པའི་བོད་དང་འབྲེལ་བའི་ལོ་རྒྱུས།_སྲིད་སྐྱོང་མེ་ལོང་ལས་བྱུང་བའི་བོད་བཙན་པོའི་དུས་ཀྱི་ལོ་རྒྱུས་ལས།
ཟླ་ལྔ་པའི་ཚེས་ཉེར་གསུམ་གྱི་ཉིན། གཡས་རུའི་ཝེ་ཧྲེའོ་ཀྲང་ཧྲི་ ཡི་གོ་ཐོབ་ཅན་ཝང་ཞོན་ཚེ་ཡིས་ཏི་ན་ཧྥུ་ཏིའི་རྒྱལ་པོ་ཨ་ལོ་ན་ཧྲུན་ལ་དམག་དྲངས་ནས་ཕམ་ཁ་ཆེན་པོ་བསྐུར།
རྒྱ་གར་ནས་འཕྲོག་འོང་པའི་བ་ཕྱུགས་སུམ་ཁྲི་པོ་ནི་བོད་ཀྱི་གནམ་གཤིས་དང་མ་འཕྲོད་པས་འཚོ་སྐྱོང་མི་ནུས་པའི་སྟབས་ཀྱིས་རྒྱུད་པ་སྤེལ་མ་ཐུབ།
དགའ་བ་འཕེལ་གྱི་དམག་འཐབ་མགོ་འཛུགས་བྱས་པ་ནི་སྤྱི་ལོ 606སྟེ་སྲིད་ཁྲི་ལ་འཁོད་མ་ཐག་ནས་དམག་འཐབ་མགོ་འཛུགས་བྱས་པ་ཞིག་ཡིན།དེ་ནི་གཞན་ལ་བཙན་འཛུལ་དང་འདོད་རྔམས་ཀྱིས་མ་ཡིན་པར།ཕུ་བོ་དང་ནུ་མོའི་དགྲ་ཤ་མི་རྩོད་ཀ་མེད་ཀྱིས་དམག་འཐབ་ཀྱི་བྱ་བ་ལ་ཞུགས་པ་ཞིག་ཡིན།
ཞེས་གསུང་། ལམ་ཡིག་དེའི་ནང་རྒྱ་གར་གྱི་ཕྱོགས་ལྔ་ཞེས་པ་ནི་གོང་དུ་གསལ་བའི་རྒྱལ་ཕྲན་ལྔ་པོ་དེ་ཡིན་པ་རྒྱ་གར་ལོ་རྒྱུས་ཚིག་མཛོད་ཤེས་བྱ་ཀུན་ཁྱབ་མཛོད་ལས་ཀྱང་དེ་བཞིན་གསལ་ཡོད།
འཕགས་པའི་ཡུལ་གྱི་བྱུང་བ་བརྗོད་པ་ལས་ཀྱང་།དགའ་བ་འཕེལ་དེ་ཉིད་དྲག་པོའི་དཔུང་དམག་ཆེན་པོ་དང་བཅས་ཤར་ཕྱོགས་ནས་ནུབ་ཕྱོགས་བར་དུ་བསྐྱོད་དེ་ལོ་དྲུག་ཙམ་ གྱི་ནང་དུ་རྒྱ་གར་བྱང་ཕྱོགས་ཀྱི་རྒྱལ་ཕྲན་ལྔ་དབང་དུ་བསྡུས་པ་དེ་ལྔ་ནི། པཾཇྰབ་དང་། ཀཱནྱ་ཀུབྫ་དང་། བངྒཱལ་དང་། མིཐིལྰ་དང་། ཨུརཱིསྰ་བཅས་རེད། ། ཞེས་གསལ།
དམག་འཐབ་གཡུལ་འགྱེད་ཀྱི་བྱ་བ་ལ་རྒྱལ་པོ་འདི་ཉིད་དམིགས་བསལ་ཐབས་ཇུས་བཀོད་སྒྲིག་གཞན་ལས་མཁས་པའི་བློ་གྲོས་ལྡན་ཚུལ་ཡང་སྙན་ངག་མཁས་ཁོང་གི་མདུན་ན་འདོན་བཱ་ཎ་བྷ་ཊྚའི་ཧརྵའི་སྤྱོད་པའི་ནང་འཁོད་པ་ལྟར་ཡིན། གོང་གསལ་དུས་རབས་བདུན་པའི་སྐབས་ཀྱི་རྒྱལ་ཕྲན་ལྔ་པོ་དེ་དག་གི་ས་གནས་གང་དང་གང་དུ་ཡིན་པའི་ངོས་འཛིན་རགས་ཙམ་ཞུ་ན།
བཅས་ཡིན་ཞིང་།དེ་དག་གི་ས་གནས་ངོ་སྤྲོད་ནི་འོག་ཏུ་རེ་རེ་བཞིན་གསལ་བར་བཀོད་ཡོད་པས་དེ་ལ་གཟིགས་དགོས།
གོང་གསལ་རྒྱལ་ཁམས་དེ་དག་ལ་དབང་བསྒྱུར་བྱས་རྗེས། སྤྱི་ལོ་༦༡༢ནས་དགའ་བ་འཕེལ་གྱི་དམགས་ཤུགས་དེ་སྔོན་ལས་ལྡབ་མང་པོས་ཆེ་བར་གྱུར་ཏེ། གླང་ཆེན་གྱི་དམག་འབུམ་ཕྲག་དང་རྟ་དམག་འབུམ་ཕྲག་བར་འཕེལ་ཏེ། ཧྱན་ཙང་གིས་རྒྱ་གར་ལམ་ཡིག་ལས།རྒྱ་གར་གྱི་ཕྱོགས་ལྔ་ཀ་དབང་དུ་བསྔུས་མངའ་འོག་ཏུ་བཅུགས་ཏེ། གླང་པོ་ཆེའི་དཔུང་རྟ་པ་ཁྲི་ཕྲག་འབུམ་འཕེལ་བར་གྱུར་ཏོ།། ཞེས་གསུངས་པ་ལྟར་རོ༎
དགའ་བ་འཕེལ་གྱི་དམག་དཔུང་གི་ངོ་བོ་དང་སྒྲིག་འཛུགས།ཆ་རྐྱེན་བཅས་ཀྱི་ཐད།དགའ་བ་འཕེལ་ལ་དཔུང་དམག་ཆེན་པོ་ཡོད་པའི་ནང་རྟ་དམག་དང་། གླང་ཆེན་དམག་སྡེ་དང་། རྐང་དམག་བཅས་ཡོད། དཔུང་དམག་དེ་ཚོ་ལ་སྦྱོང་བརྡར་ཧ་ཅང་ཡག་པོ་ཡོད་པ་དང་། དངུལ་ཕོགས་འཆར་ཅན་ཆག་མེད་སྤྲོད་སྲོལ་ཡོད། མདོར་ན་དམག་འཁྲུག་གི་ཡོ་ཆས་དང་དཔུང་དམག་ལེགས་པོ་ཡོད།
དགའ་བ་འཕེལ་གྱི་མངའ་རིས་དེ་རྒྱ་ཆེན་པོ་ཡོད་ཚོད་ཀྱང་ག་ཚོད་ཡོད་མེད་གཏན་གཏན་ཤེས་པར་དཀའ་སྟེ་ལོ་རྒྱུས་སམ།བྱུང་རབས་སྨྲ་བ་ཚོའི་བཞེད་པ་མི་མཐུན།དེ་ལྟ་ན་ཡང་བྱུང་རབས་མཁས་པ་མཁས་དབང་ཝི་ཀེ་སིམིཐ་(.
མཆོག་གིས་གསུངས་པ་ལྟར་ན་དགའ་བ་འཕེལ་གྱིས་ནུབ་ཕྱོགས་མྰལཝཱ་བར་དུ་རྒྱ་བསྐྱེད་གནང་ཡོད་འདུགགང་ལྟར་དཔལ་ལྡན་དགའ་བ་འཕེལ་གྱི་རྒྱལ་སྲིད་ཆེ་ཤོས་སྐབས་ནི་ཁོང་གི་རྒྱལ་སྲིད་མཇུག་རྫོགས་ཉེའི་སྐབས་ཡིན་ཞིང་།དེ་དུས་ཀྱི་ས་ཁྱོན་ཕྱོགས་མཚམས་ཁག་གི་ས་མཚམས་རག་ཙམ་བཤད་ན།
དེ་ལ་དགའ་བྱེད་ཀྱི་རྟོགས་བརྗོད་ནང་དུ་པྲཱ་གྫྱོ་ཏི་ཙྷ་्ा््ोि् ཞེས་འཐོན་གྱི་ཡོད། མ་ཟད་ས་ཆ་འདིའི་སྐོར་སྔར་གྱི་ཕྱི་རྒྱལ་མཁས་པ་རྒྱ་གར་དུ་ཡོང་བ་དཔེར་ན་པོ་ཏོ་ལེ་མ་ ཡིས་མཛད་པའི་ས་ཁམས་རིག་པ་ ཞེས་བྱ་བ་དེབ་དེའི་ནང་ཀི་རྷཱ་དཱི་ ཞེས་དང་། ད་ལྟ་ཨི་ལཱ་ཧཱ་བཱ་ད་ाााལ་ཡོད་པའི་དུས་རབས་བཞི་པ་རྒྱ་མཚོ་སྦས་པའི་ु्ु्སྐབས་ཀྱི་རྡོ་རིང་ཐོག་ཏུ་ཡང་ཀཱ་མ་རཱུ་པ་ཞེས་གསལ་གྱི་ཡོད། དུས་རབས་བདུན་པ་རྒྱའི་བཙུན་པ་ཧྱན་ཙང་རྒྱ་གར་ལ་སླེབས་པའི་སྐབས་སུ་ཀཱ་མ་རཱུ་པ་ཞེས་བྱ་བའི་ཡུལ་དེ་རྒྱལ་པོ་སྣང་བྱེད་གོ་ཆའི་དབང་འགྱུར་འོག་ཡོད།
མངའ་སྡེ་དེའི་མིང་ཇི་ལྟར་བྱུང་བ།ཨོ་ཊི་ཤཱ་ཞེས་བྱ་བའི་སྒྲ་འདི་ཀོ་ལེགས་སྦྱར་གྱི་སྒྲ་ཨོ་ཊྲ་ཞེས་བྱ་བ་ཨོ་ཊྲའི་ཡུལ་ལས་བྱུང་། ཨོ་ཊྲ་རྒྱལ་རྒྱུད་ཀྱི་ཨོ་ཊྲ་ཞེས་བྱ་བ་ཡིན། དེའི་སྐོར་ནང་པའི་ལེགས་སྦྱར་དང་པཱ་ལཱི་ཡི་སྒྲ་ཨོ་ཊྲ་དང་ཨོ་དྡཱ་ཀ་དང་། ཡུ་ནཱ་ནཱི་ཡི་སྐད་ཀྱི་ནང་དུ་ཨོ་རེ་ཊ་ས་े ཞེས་འཁོད་ཡོད། རྒྱ་གར་གྱི་གཏམ་རྒྱུད་ཆེན་པོའི་ནང་དུ།ཨུ་རི་སའི་དེ་པཽ་ནྡྲ། ौ्् ཨུ་ཏྐ་ལ། ् མེ་ཀ་ལ། े ཀ་ལིཾ་ག་िं དང་ཨཱཾ་དྷྲ་ं् བཅས་གསལ་གྱི་ཡོད།
༤ནུབ་ཕྱོགས་ཀྱི་ས་གནས་གུཇརཱཏ། (ཀཱ་ཋིཡྰཝཱར་ལྟ་བུ་རྣམས་དགའ་བ་འཕེལ་གོང་མའི་མངའ་རིས་སུ་མ་གཏོགས་ཀྱང་ཁོང་གི་མངའ་ཐང་ལ་ངོས་ལེན་ཞུས་ཡོད་ཚོད།)
པཾ་ཛཱ་བ་ཞེས་བ་ས་འདི་སྔར་རྒྱ་གར་དང་ཨཱི་རཱ་ན་གཉིས་ཀྱི་ཕྱོགས་ན་ཡོད་པའི་མཚམས་ཞིག་ལ་གོ་བ་དང་། དེ་གར་སྔར་རྨ་བྱའི་རྒྱལ་རྒྱུད་དང་། བཻ་ཀྚྲི་ཡ་ན། ཡུ་ནཱ་ནཱི། ཤ་ཀ། ཀུ་ཥཱ་ཎ་དང་། སྦས་པའི་རྒྱལ་རྒྱུད་བཅས་རིམ་པས་འཛིན་མྱོང་བ་ཡིན། དུས་རབས་བར་པའི་སྐབས་སུ་ཁ་ཆའི་དབང་འགྱུར་འོག་ལྷུངས་བ་དང་། དེ་གར་ག་ཛ་ན་བཱི། གོ་རཱི། ཀི་ལ་ཛི། ཏུ་ག་ལ་ཀ ལོ་དཱི་དང་། མུ་ག་ལ་བཅས་ཀྱི་དབང་འཛིན་བྱས་ཡོད།
རྨ་བྱའི་རྒྱལ་རྒྱུད་ཀྱི་རྒྱལ་པོ་ཟླ་བ་སྦས་པ་དང་པོ་དུས་རབས་སྤྱི་སྔོན་གྱི་ལོ་ བར་དེའི་སྐབས་སུ་རོ་མ་ནས་སེ་ལཱུ་ཀ་ས་ཡི་དམག་བྱུང་སྟེ་མཐར་པཾ་ཛ་བ་བར་དུ་སླེབས་ཞེས་པའི་ཐ་ཚིག་དེ་རང་ངོས་འཛིན་བྱས་ནས་པཾ་ཛཱ་བ་ཞེས་བྱ་བ་དེ་སྔར་གྱི་དྲི་ཟའི་གྲོང་དང་།དེའི་ཉེ་འཁོར་སིནྡྷུའི་ས་ཁྱོན་ལ་ཡོད་པའི་ས་གནས་ཁག་ལ་གོ་དགོས་ཀྱི་ཡོད་པ་འདྲའོ༎ དེ་དངོས་སུ་ད་ཆ་རྒྱ་གར་གྱི་གཙོ་བོ་བྱང་རྒྱུད་ཁག་དང་པཱ་ཀི་སྟ་ན་ནང་གི་ཕྱོགས་གཅིག་ལ་གོ་བ་ཡིན་པ་དེ་ཤེས་པར་བྱོས་ཤིག
༡ རྩ་བའི་སྒྲུང་དེའི་ནང་།སྤྲིན་གྱི་བཞོན་པས་དཔག་བསམ་གྱི་ཤིང་དེ་དབུལ་ཕོང་གི་འཚོ་བ་སྦྱར་བའི་སླད་དུ་སྦྱིན་པ་བཏང་ནས་ད་ནི་བདག་ལ་ལྷ་དང་མཉམ་པའི་འབྱོར་བ་དེ་མེད་པས་གཞན་གྱི་དགྲ་བྱུང་བར་ངེས་ན། ཡབ་ཡུམ་དང་བཅས་པ་རི་བོ་མ་ལ་ཡའི་དབེན་གནས་སུ་སྒྲིམས་ན་བཟང་ངོ་སྙམ། འོན་ཀྱང་ཀླུ་ཀུན་ཏུ་དགའ་བའི་ཟློས་གར་གྱི་ནང་དུ།
ཡབ་ཆེན་དབེན་གནས་སུ་གཤེགས་པ་ལ་བདག་ཀྱང་དེའི་སྲི་ཞུ་གྲུབ་པའི་སླད་དུ་འགྲོ་བའོ་ཞེས་རྩ་བའི་སྒྲུང་ན་བཅོས་ནས་རྒྱལ་པོ་དགའ་བ་འཕེལ་གྱིས་སྤྲིན་གྱི་བཞོན་པས་ཡབ་ཡུམ་ལ་གུས་བརྩེ་མཚོན་ཐུབ་པ་བྱས་ཡོད་ཟེར།
༣ རྩ་བའི་སྒྲུང་གི་ནང་།མ་ལ་ཡ་བ་ཏི་ལ་རང་གི་མས་བོས་པ་དང་། འོན་ཀྱང་ཀླུ་ཀུན་ཏུ་དགའ་བའི་ཟློས་གར་གྱི་ནང་དུ།མ་ལ་ཡ་བ་ཏི་ལ་དཀའ་ཐུབ་པ་ཀཽ་ཤི་ཀས་བོས་པ།
༤ རྩ་བའི་སྒྲུང་གི་ནང་།མ་ལ་ཡ་བ་ཏི་ཡིད་ཤིན་ཏུ་རྨུགས་ཤིང་རང་ཉིད་སྲོག་དང་འབྲལ་པར་རྩོམ་པ་དེའི་ཚེ་ནམ་མཁའ་ནས་སྒྲ་བྱུང་བཞིན་རྒྱལ་སྲས་སྤྲིན་གྱི་བཞོན་པ་ཁྱོད་ཀྱི་ཁྱོ་ཤུག་ཏུ་ལོན་པས་རང་གི་སྲོག་འཕྲོག་པར་མི་བྱའོ་ཞེས་གསུངས་པའོ༎ འོན་ཀྱང་ཀླུ་ཀུན་ཏུ་དགའ་བའི་ཟློས་གར་གྱི་ནང་དུ།རྒྱལ་སྲས་སྤྲིན་གྱི་བཞོན་པ་ཉིད་དེ་གར་བྱུང་ནས་མ་ལ་ཡ་བ་ཏི་སྲོག་ལས་གྲོལ་བར་བྱས་པའོ༎ འདི་ནི་སྙན་ངག་པའི་མཛེས་ཆོས་ངེས་པར་བསྟན་པའི་ཉམས་ཀྱི་ལུགས་དམིགས་བསལ་བ་ཞིག་ཡིན་ནོ༎
༥ རྩ་བའི་སྒྲུང་གི་ནང་།བི་ཏ་དང་ཅི་ཊི་ཞེས་བྱ་བའི་མིང་གི་གསལ་བ་མེད།འོན་ཀྱང་ཀླུ་ཀུན་ཏུ་དགའ་བའི་ཟློས་གར་གྱི་ནང་དུ།ཀླུ་ཀུན་ཏུ་དགའ་བའི་ཟློས་གར་གྱི་ལེའུ་གསུམ་པའི་ནང་དུ་རྩོམ་པ་པོས་རང་ཉིད་ཀྱི་དགོད་དྲོའི་ཉམས་དམིགས་བསལ་བ་ཞིག་གི་ཐོག་ནས་ཆགས་འབྲལ་དང་གཞན་ཕན་གྱི་བསླབ་བྱ་བསྟན་པ་ཤིན་ཏུ་ཡིད་འཕྲོག་པའི་འཇུག་པ་ཞིག་བསྟན་ནོ༎༦ རྩ་བའི་སྒྲུང་གི་ནང་།རྒྱལ་སྲས་སྤྲིན་གྱི་བཞོན་པའི་དབུའི་གཙུག་རྒྱན་དེ་མ་ལ་ཡ་བ་ཏི་ཡི་ཕང་ན་ལྷུངས་པ་དང་ཡབ་སྤྲིན་གྱི་ཏོག་གི་མངོན་ཤེས་ཀྱིས་སྤྲིན་གྱི་བཞོན་པ་ནམ་མཁའ་ལྡིང་གིས་བཟའ་བ་ཤེས་སོ༎
འོན་ཀྱང་ཀླུ་ཀུན་ཏུ་དགའ་བའི་ཟློས་གར་གྱི་ནང་དུ།རྒྱལ་སྲས་སྤྲིན་གྱི་བཞོན་པའི་དབུའི་གཙུག་རྒྱན་དེ་ཡབ་སྤྲིན་གྱི་གཙུག་གི་མདུན་ན་ལྷུངས་བ་་དེ་རྩོམ་པ་པོས་འདྲེན་པ་པོ་དང་ཡབ་ཀྱི་དམ་ཚིག་མཚོན་ཐུབ་པ་བྱས་སོ་ཟེར༎
༧ རྩ་བའི་སྒྲུང་གི་ནང་།སྤྲིན་གྱི་བཞོན་པ་ཤི་བའི་ཚེ་མ་ལ་ཡ་བ་ཏི་ཁོ་ན་རང་གི་སྲོག་འཕྲོག་པའི་འདོད་པ་སྟོན་པ་དང་།འོན་ཀྱང་ཀླུ་ཀུན་ཏུ་དགའ་བའི་ཟློས་གར་གྱི་ནང་དུ།སྤྲིན་གྱི་བཞོན་པ་ཤི་བའི་ཚེ་ཡབ་ཡུམ་དང་མ་ལ་ཡ་བ་ཏི་དང་སྦྲུལ་རྒན་མོའི་བུ་དུང་གི་གཙུག་བཅས་ཀུན་གྱི་སྲོག་དང་འབྲལ་འདོད་ཀྱི་རྣམ་འགྱུར་བསྟན་ནོ་ཟེར།
༨ རྩ་བའི་སྒྲུང་གི་ནང་།འདུལ་ལ་སྐྱེས་པའི་ནམ་མཁའ་ལྡིང་གིས་སྦྲུལ་ལ་འཚེ་བ་སྤངས་པའི་རྗེས་འགྱོད་བཤགས་གང་ཡང་བཤད་མེད་དོ༎འོན་ཀྱང་ཀླུ་ཀུན་ཏུ་དགའ་བའི་ཟློས་གར་གྱི་ནང་དུ།འདུལ་ལ་སྐྱེས་པའི་ནམ་མཁའ་ལྡིང་གིས་སྦྲུལ་ལ་འཚེ་བ་སྤངས་ནས་འགྱོད་བཤགས་ཡང་ཕུལ་བ་དང་། རང་གི་གྲགས་པ་གསོ་བའི་སླད་དུ་བརྒྱ་བྱིན་གྱི་ཞིང་ནས་འཆི་མེད་ཀྱི་བདུད་རྩིའི་ཆར་ཕབས་པ་མཛད་ནས་སྤྲིན་གྱི་བཞོན་པ་དང་སྔར་གྱི་སྦྲུལ་རྣམས་ཕྱིར་གསོས་བར་མཛད་དོ༎
༩ རྩ་བའི་སྒྲུང་གི་ནང་།མ་ལ་ཡ་བ་ཏི་ལ་རང་གི་མས་བོས་པ་དང་། འོན་ཀྱང་ཀླུ་ཀུན་ཏུ་དགའ་བའི་ཟློས་གར་གྱི་ནང་དུ།མ་ལ་ཡ་བ་ཏི་ལ་དཀའ་ཐུབ་པ་ཀཽ་ཤི་ཀས་བོས་པར་བཤད་ཡོད།
༡༠ རྩ་བའི་སྒྲུང་གི་ནང་།སྤྲིན་གྱི་བཞོན་པ་ལ་མེ་ཏོག་ཕྲེང་བ་སྒྲོན་པ།འོན་ཀྱང་ཀླུ་ཀུན་ཏུ་དགའ་བའི་ཟློས་གར་གྱི་ནང་དུ།སྤྲིན་གྱི་བཞོན་པར་གྲོགས་མོས་གུས་བསུ་བྱས་པ་ལས་མེ་ཏོག་སྒྲོན་པའི་སྐོར་བཤད་མེད་དོ་ཟེར།
༡༡ རྩ་བའི་སྒྲུང་གི་ནང་།སྤྲིན་གྱི་བཞོན་པས་མ་ལ་ཡ་བ་ཏི་རི་མོ་བྲིས་སྐོར་གང་ན་ཡང་བཤད་མེད། འོན་ཀྱང་ཀླུ་ཀུན་ཏུ་དགའ་བའི་ཟློས་གར་གྱི་ནང་དུ།
སྤྲིན་གྱི་བཞོན་པས་མ་ལ་ཡ་བ་ཏི་མ་མཇལ་བའི་སྔ་རོལ་ནས་རི་མོ་བྲིས་པའི་མཐར་ཁོ་མོར་སྟོན།
༡༢ རྩ་བའི་སྒྲུང་གི་ནང་།མ་ཡ་ལ་བ་ཏི་ལ་རང་ཉིད་ཀྱི་འབངས་གྲོགས་མོ་དེས་ཡབ་ཀྱིས་ཁོ་བོ་སྤྲིན་གྱི་བཞོན་པ་དང་གཉེན་སྒྲིག་གི་འཕྲིན་པ་སྤྲིང་ཚུལ་བཤད་པ་དང་སྤྲིན་གྱི་བཞོན་པ་ཡང་དེ་ནས་རང་ཉིད་ཀྱི་ཡབ་ཀྱི་གམ་དུ་སོང་ངོ་༎ འོན་ཀྱང་ཀླུ་ཀུན་ཏུ་དགའ་བའི་ཟློས་གར་གྱི་ནང་དུ།གཉེན་བཟང་གིས་སྤྲིན་གྱི་བཞོན་པ་ལ་མ་ཡ་ལ་བ་ཏི་དང་གཉེན་སྒྲིག་བྱ་རྒྱུའི་འཕྲིན་པ་ཕུལ་ལོ་ཟེར།
༡༣ རྩ་བའི་སྒྲུང་གི་ནང་།ཀླུའི་མ་དུར་ཁ་ ཡིས་ནམ་མཁའ་ལྡིང་གི་མ་འདུད་མ་ རྒྱན་རྩེད་ཀྱི་བསླུས་སོ༎འོན་ཀྱང་ཀླུ་ཀུན་ཏུ་དགའ་བའི་ཟློས་གར་གྱི་ནང་དུ།ཀླུའི་མ་དུར་ཁ་ ཡིས་ནམ་མཁའ་ལྡིང་གི་མ་འདུད་མ་ རྒྱན་རྩེད་ཀྱི་བསླུས་པའི་སྐོར་རྒྱལ་པོ་དགའ་བའི་ལྷས་རྩ་བ་ནས་གླེང་མེད་དོ༎
༡༤ རྩ་བའི་སྒྲུང་གི་ནང་།གླང་ཆེན་གྱི་སུན་བཙེར་བྱས་ཚུལ་གྱི་སྐོར་གསལ་བ་མེད།འོན་ཀྱང་ཀླུ་ཀུན་ཏུ་དགའ་བའི་ཟློས་གར་གྱི་ནང་དུ།ལེའུ་གསུམ་པའི་སྐབས་སུ་གླང་ཆེན་གྱི་སུན་བཙེར་བྱས་ཚུལ་གྱི་སྐོར་བཤད་ཡོད་ཟེར།
ཁྱད་པར་དེ་ལྟར་བྱུང་བའི་རྒྱུ་མཚན་ནི།༡ སྒྲུང་རྩོམ་དེ་ཟློས་གར་གྱི་གཞུང་གི་རང་བཞིན་ཅན་ཞིག་ལ་ངོ་སྤྲོད་པའི་སླད་དུ་རྒྱལ་པོ་དགའ་བ་འཕེལ་གྱིས་གང་གི་ཉམས་གང་ཡིན་པ་དེ་ཟློས་གར་གྱི་གཏམ་བརྗོད་ཀྱི་ངོ་བོར་སྤོས་ནས་ཟློས་གར་གྱི་རྣམ་པ་གསལ་པོ་ཞིག་སྐྲུན་ཐུབ་པ་གནང་ཡོད།
༣ འདྲེན་པ་པོ་རྒྱལ་སྲས་སྤྲིན་གྱི་བཞོན་པའི་ཡབ་སྤྲིན་གྱི་ཏོག་གང་འཇིག་ལས་འདས་པའི་མངོན་ཤེས་ལ་སོགས་པ་གང་ཡང་འགྲེལ་བརྗོད་མ་གནང་བར་ཟློས་གར་ནང་གི་དོན་རྐྱེན་མཐའ་དག་དེའི་དཀྱིལ་འཁོར་གྱི་རྒྱ་ལས་མ་འདས་པའི་ཐོག་ངོ་སྤྲོད་གནང་ཐབས་མཛད་པ་བཅས་དེ་གསུམ་པོ་ནི་ཤིན་ཏུ་རྒྱས་པའི་གཏམ་མམ་དེ་ཕྱིས་སུ་ལེགས་སྦྱར་ཐོག་ཏུ་བསྒྱུར་བའི་ཤིན་ཏུ་རྒྱས་པའི་གཏམ་གྱི་སྙེར་མའམ་གཞན་གཉིས་པོ་དག་ལས་རྩོམ་རིག་གི་ངོ་བོ། དེའི་འདྲེན་པ་པོ། འདྲེན་པ་པོའི་ཡབ་ལ་སོགས་པ་ཅུང་ཟད་ཐ་དད་ཀྱི་ཚུལ་དུ་གནང་བ་གང་ཡིན་པ་དག་གོ །
ཟློས་གར་གཞུང་ཞིག་གི་འཁྲབ་སྟོན་པ་གཙོ་བོ་དེ་ལ་འདྲེན་པ་ཞེས་བྱ་བ་ཡིན། དེ་ལྟ་བུའི་འདྲེན་པ་དེ་ལ་ཐུན་མོང་དང་ཐུན་མོང་མ་ཡིན་པའི་ཁྱད་ཆོས་འགའ་ཡོད་པ་ལས་ཐུན་མོང་གི་ཁྱད་ཆོས་ནི།
འདི་ནི་ཀླུ་ཀུན་ཏུ་དགའ་བའི་ཟློས་གར་གྱི་ཤིས་པར་བརྗོད་པའི་སྒོ་གཉིས་པ་དེ་ཡིན། བརྗོད་བྱའི་དོན་ནི། བྱམས་བརྩེ་དང་ཞི་བདེའི་ལྟ་སྤྱོད་ཀྱིས་འགྲོ་བ་ཀུན་ཡོངས་སུ་སྐྱོབས་ཀྱང་ལུས་མེད་བདུད་དང་བདུད་མོའི་དཔུང་ཚོགས་ཡོངས་སུ་གཟེར་བར་མཛད་པའི་རྒྱལ་བ་སངས་རྒྱས་བཅོམ་ལྡན་འདས་ཀྱིས་ཁྱོད་ལ་ནམ་ཡང་སྲུང་ཤིག་ཅེས་པ་དེ་ཡིན།
རྩོམ་ལུས་ཀྱི་སྡེབ་སྦྱོར་ནི།སྡེབ་སྦྱོར་རིན་ཆེན་ཕྲེང་བ་ལས།གལ་ཏེ་མ་ས་ཛ་སུ་ཏ་ཏ་ཝ་རྣམས་ཉི་མ་རྟ་ཡིས་ནི་སྟག་རྣམ་རྩེན་པ་ཡི།གལ་ཏེ་རྐང་པ་སོ་སོ་ལ་མ་དང་ས་དང་ཛ་དང་སུ་དང་ཏ་དང་ཏ་བ་རྣམས་ཡིན་པ་དེ་ལྟ་བུའི་ཉི་མ་དང་རྟ་རྣམས་ཀྱིས་ངལ་བསོ་བ་དེའི་ཚེ་སྟག་རྣམ་རྩེན་ནོ༎ཨརྐཱ་ཤྭཻ་རྱ་དི་མཿས་ཛཽ་སུ་ཏ་ཏ་བཱཿ་ཤཱ་རྡཱུ་ལ་བི་ཀྲཱི་ཌི་ཏ་མ྄।।।।।।।।
མཚམས་སྦྱོར།འདི་ནི་རྒྱལ་སྲས་སྤྲིན་གྱི་བཞོན་པ་རྒྱལ་སྲིད་དཔལ་འབྱོར་ལོངས་སྤྱོད་དང་བཅས་པ་བློས་གཏོང་བྱེད་ནས་ཡབ་ཡུམ་ནགས་སུ་གཤེགས་པའི་ཤུལ་རྗེས་སུ་འགྲོ་རྒྱུ་ཐག་གཅོད་བྱས་ཚུལ་དང་དེ་ལྟར་བྱས་པའི་རྒྱུ་མཚན་བཅས་མང་ཚོགས་ལ་བསྒྲགས་གཏམ་སྤེལ་པའི་རྣམ་པར་མཚོན་པའི་སྙན་ཚིག་དུམ་བུ་ཞིག་ཡིན།